Прэмія "Зоркі Садружнасці" заснавана Саветам па гуманітарным супрацоўніцтве дзяржаў СНД і Міждзяржаўным фондам гуманітарнага супрацоўніцтва дзяржаў - удзельніц СНД. Яна прысуджаецца штогод за найбольш значныя поспехі ў сферы гуманітарнай дзейнасці, якія адпавядаюць узроўню сусветных дасягненняў і спрыяюць развіццю як кожнай з краін СНД, так і Садружнасці ў цэлым. Прэмія ўручаецца ў трох намінацыях: за дасягненні ў галіне навукі і адукацыі, культуры і мастацтва, а таксама ў гуманітарнай дзейнасці. У кожнай з трох намінацый прысуджаецца да трох прэмій.